10/08/2009 | Administración LocalMunicipal
Monfero
Bases xeraes e expecíficas no proceso de selección de funcionarios

A xunta de Goberno local deste Concello, na sesión celebrada o 28 de xullo de 2009, acordou aprobar as bases xerais reguladoras do proceso de selección dos funcionarios de carreira incluído nas ofertas de emprego público do Concello do ano 2008, así como a convocatoria e as bases expecíficas para a selección e provisión simultánea de dúas prazas de limpadoras e unha de animador deportivo, que se publican de seguido. É obxecto das presentes Bases Xerais, que se complementará coas correspondentes bases específicas, a regulación do proceso de selección para a provisión en propiedade das prazas vacantes de persoal funcionario incluido na Oferta de Emprego Público do concello de Monfero do ano 2008 (B. O. P. no.253, de 03-11-2008 e D. O. G. n°. 223, de 17-11-2008). O dito proceso selectivo rexerase especialmente polo establecido nas seguintes normas: Artigo 103 da Constitución Española; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Lei 7/2007, de 12 de abril do Estatuto básico do empregado público; Lei 30/1984, de 2 de agosto, medidas para a reforma da función pública; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 53/1984, de 26 de decembro, de Incompatibilidades do persoal ao Servizo das Administracións Públicas; Lei 30/1992, de 26 de novembro, de Réxime Xurídico das Administracións Públicas e do Procedemento Administrativo común; Lei 50/1998, de 30 de decembro, de medidas fiscais, administrativas e da orde social; Decreto lexislativo 1/2008, do 13 de marzo, Texto refundido da Lei da función pública de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991; art.36 da Lei 7/2004, do 16 de xuilo, galega para a igualdade de mulleres e homes, e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Para participar nas probas selectivas, os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ter nacionalidade española ou ser nacional dalgún dos estados membros da Unión Europea ou nacional daqueles Estados aos que se refire e nas condicións que establece o artigo 57 da Lei 7/2007. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título e demais requisitos que se esixan para cada praza na correspondente convocatoria específica, ou estar en condicións de obtelo na data na que remate o prazo de presentación de instancias. Para o acceso ás prazas do grupo Cl ou equiparadas, a superación das probas de acceso a Universidade para maiores de 25 anos, considerarase equivalente á obtención do Título de Bacharelato ou Formación Profesional de segundo grao. No caso de titulacións obtidas no extranxeiro, deberán posuír o documento que acredite fidedignamente a súa homologación. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatibel coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. As instancias para solicitar a participación nos procesos selectivos, nas que os aspirantes farán constar que reúnen todos os requisitos sinalados nestas bases xerais e, no seu caso, nas específicas, dirixiranse ao Sr. alcalde do Concello de Monfero. Presentaranse, debidamente cubertas, no Rexistro Xeral do concello no modelo oficial que figura como Anexo I desta convocatoria e que se facilitará no dito Rexistro Xeral, no prazo de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado (BOE) e até as quince horas do derradeiro día. Poderanse así mesmo remitir na forma determinada no artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Se, consonte ao antedito precepto, preséntase a través das oficinas de correos, deberá aparecer o selo na devandita solicitude. Doutro xeito, a data de anotación no rexistro xeral será a que se teña en conta para todos os efectos. Ás solicitudes debidamente cubertas, achegaranse os documentos que a continuación se indican e de acordo coa seguinte orde, sen prexuízo doutros documentos que poidan esixirse nas respectivas convocatorias específicas: a) Fotocopia compulsada do DNI ou pasaporte. Ademais, os aspirantes extranxeiros deberán presentar documento que acredite que é nacional da Unión Europea ou dalgún Estado ao cal en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. E, así mesmo, os familiares dos anteriores deberán presentar ademais fotocopia compulsada dun documento que acredite esta condición. b) Fotocopia cotexada da titulación requerida para o acceso ao posto. c) Declaración xurada na que manifesten que reúnen todos e cada un dos requisitos xerais esixidos na base 3. a, así como os específicos que esixan as convocatorias específicas, referidos sempre ao día en que remate o prazo de presentación de instancias. Así mesmo, os aspirantes comprométense, no caso de ser propostos para o correspondente nomeamento, a prestar xuramento ou promesa de acordo co que determina o Real decreto 707/1979, do 5 de abril. d) Nos casos de concurso-oposición, achegarase relación dos méritos que aleguen os aspirantes, pola orde que se establece na correspondente convocatoria específica, unindo á dita relación os documentos xustificativos dos mesmos (orixinais ou fotocopias compulsadas). Non se tomarán en consideración nin se avaliarán aqueles méritos que non queden debidamente acreditados na forma que se estableza nas correspondentes convocatorias específicas. e) Xustificante acreditativo do pago dos dereitos de exame, na contía que se fixa para cada caso na convocatoria específica. Deberán expresarse con claridade os datos do/a aspirante a quen corresponde o ingreso e a convocatoria á que se atribúe o pagamento. Os dereitos de exame só serán devoltos aos que non fosen admitidos ás probas selectivas por non reunir os requisitos esixidos na convocatoria. As persoas con discapacidade farano constar na solicitude, indicando se precisan adaptacións para realizar as probas. Rematado o prazo de presentación de solicitudes, a Alcaldía ditará resolución, no prazo máximo dun mes, pola que declarará aprobada a listaxe provisional de admitidos/as e excluídos/as. A dita resolución publicarase no Boletín Oficial da Provincia e no Taboleiro de Edictos da casa do concello. Na publicación farase constar, apelidos, nome e número do DNI, así como, se é o caso, as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, conforme ao disposto no art.71 da lei 30/1992, de 26 de novembro, para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos serán definitivamente excluídos da realización das probas. No caso de non presentarse alegacións ou subsanacións á listaxe provisional, elevarase a definitiva. A resolución pola que se aproba a listaxe definitiva publicarse do mesmo xeito que a provisional, e determinará así mesmo lugar, data e hora de comezo das probas selectivas e composición do tribunal. As datas de publicación no B. O. P. serán determinantes dos prazos para os efectos das posibeis reclamacións, impugnacións ou recursos. O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados decaerán en todos os dereitos que puidesen derivarse da súa participación no procedemento. Os membros dos tribunais cualificadores dos procesos selectivos, designaranse por resolución da Alcaldía de conformidade co sinalado no artigo 60 da Lei 7/2007, de 12 de abril, do Estatuto Básico do Empregado Público e artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, de 10 de marzo, e deberán estar integrados ao menos por cinco membros titulares, un presidente, tres vogais e un secretario, cos seus correspondentes suplentes. O Presidente e o Secretario serán funcionarios con habilitación de carácter estatal. A súa composición axustarase aos principios de imparcialidade e profesionalidade dos seus membros, que será esixibel a todos eies individualmente considerados, ben polos coñecementos profesionais que posúan sobre a materia de que se trate ou polos seus coñecementos especificos en materia de selección de persoal, e se tenderase a paridade entre a muller e o home. Todos os membros do tribunal deberán contar con titulación ou especialización igual ou superior á esixida para o acceso á praza ou prazas que se convoquen ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada. O persoal de elección ou de designación política, os funcionarios interinos e o resto do persoal eventual non poderán formar parte dos mesmos. A pertenza aos órganos de selección será sempre a título individual, sen poder ostentarse esta en representación ou por conta de ninguén. A designación nominal dos membros do tribunal incluirá aos seus respectivos suplentes e publicarase no B. O. P. e no Taboleiro de Edictos do concello. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizasen tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente poderá esixir dos membros do tribunal unha declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común, nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas nas que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, de 24 de maio, sobre indemnizacións por razón de servizo. O tribunal resolverá, por maioría de votos dos seus membros presentes, toda as dúbidas e propostas que se produzan para a aplicación das normas contidas nestas bases, e está facultado para resolver as cuestións que poidan suscitarse durante a realización das probas, así como para adoptar as medidas necesarias para garantir a debida orde nas mesuras. Nas bases das convocatorias específicas que complementen as presentes bases xerais, concretarase o sistema de selección de cada praza. No caso de utilizarse o concurso-oposición, a fase de concurso, que será previa á de oposición, non terá carácter eliminatorio nin poderá terse en conta para superar as probas da fase de oposición, e valorarase e farase público o seu resultado con anterioridade á celebración do primeiro exercicio. O tribunal non poderá valorar o non alegado e probado polos aspirantes nos documentos achegados no momento de presentaren a solicitude para admisión ás probas selectivas, sen que sexa admisibel a concesión de prazo para emendar a falta de alegacións ou de proba de méritos. As probas non darán comezo até transcorridos dous meses desde a data de publicación do anuncio de convocatoria, resumido, no B. O. E. A data, hora e lugar de celebración do primeiro exercicio das probas selectivas, darase a coñecer, xunto coa listaxe definitiva de admitidos e excluídos, mediante un anuncio que se publicará no B. O. da Provincia e no Taboleiro de Edictos do Concello. Unha vez comezadas as probas selectivas, non será obrigatoria a publicación da celebración dos sucesivos exercicios no B. O. da Provincia, senón que será suficiente coa súa exposición no Taboleiro de Edictos do concello. Os aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. En calquera momento os aspirantes poderán ser requiridos polo tribunal correspondente coa finalidade de acreditaren a súa personalidade. Na realización dos exercicios escritos garantirase, salvo que sexa imposibel, o anonimato dos aspirantes. Os/as aspirantes serán convocados para cada exercicio nun único chamamento, e serán excluídos da oposición os que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non comparecese. Malia o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, e achegará á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación.0 tribunal decidirá en cada caso, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisibel de acordo coas regras xerais do proceso selectivo. Para determinar a orde de actuación dos aspirantes naqueles exercicios que non poidan celebrarse conxuntamente, iniciarase pola letra que resulte do sorteo que efectúa a Secretaría de Estado para a Administración Pública ou, no seu defecto, pola que determine o órgano de selección logo dun sorteo celebrado para o efecto. Os exercicios escritos poderán ser lidos publicamente, se así o acordase o tribunal, e poderá este dialogar co/a aspirante coa fin de determinar os seus coñecementos sobre o contido do exposto. As cualificacións dos aspirantes aprobados en cada unha das probas, serán publicadas no Taboleiro de Edictos do concello. Os/as aspirantes poderán realizar os exercicios, á súa elección, en calquera das linguas oficiais de Galiza. Desde a total conclusión dunha proba até o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días naturais. De cada sesión que celebre o tribunal redactarase unha acta pola/o secretaria/o do mesmo na que se farán constar as cualificacións dos exercicios dos aspirantes, así como as incidencias que se produzan. Nas bases das convocatorias específicas que complementen as presentes bases xerais, concretarase o contido de cada proba, a súa forma de desenvolvemento, sistema de cualificación dos exercicios e programas respectivos. Unha vez rematadas as probas selectivas, o tribunal fará público o resultado mediante a publicación, no Taboleiro de Edictos do concello, da relación definitiva dos aspirantes aprobados, pola orde da puntuación obtida, indicando o seu D. N. I., e elevaraa ao señor Alcalde coa proposta de nomeamento de funcionarios. As devanditas relacións de aprobados e proposta de nomeamento, confeccionaranse cos/coas aspirantes que obteñan as maiores puntuacións, sumando os puntos das distintas fases no caso de ter lugar. Os tribunais non poderán propoñer o acceso a condición de funcionario dun número superior de aspirantes aprobados ao das prazas convocadas, e resultará nulo de pleno dereito calquera acordo que contraviñese o disposto por esta norma. Sen prexuízo do anterior, sempre que os órganos de selección propuxeran o nomeamento de igual número de aspirantes que o de prazas convocadas, e co fin de asegurar a cobertura das mesmas, cando se produzan renuncias dos aspirantes seleccionados, antes do seu nomeamento ou toma de posesión, o órgano convocante poderá requirir do órgano de selección unha relación complementaria dos aspirantes que sigan aos propostos, para o seu posibel nomeamento como funcionarios de carreira Os/as aspirantes propostos/as achegarán, no prazo de vinte (20) días naturais, contados a partir da publicación da listaxe de aprobados/as no Taboleiro de Edictos do concello, os documentos seguintes: 1) Fotocopia (que deberá presentarse xunto co orixinal para a súa compulsa) do DNI ou pasaporte.2) Fotocopia (que deberá presentarse xunto co orixinal para a súa compulsa) do Título académico esixido na respectiva base específica, ou, no seu defecto, o xustificante de ter aboado os dereitos para a súa expedición.3) Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatibel coas funcións do posto.4) Declaración de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ao emprego público.5) Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión, 6) Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Trabalio e Seguridade Social que acredite tal condición e igualmente deberán presentar un certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Quen tivese a condición de funcionario público de carreira non terá que xustificar documentalmente as condicións e requisitos xa acreditados para obter o seu anterior nomeamento, unicamente deberá presentar certificación da Administración Pública da que dependese que acredite tal condición e demais circunstancias que consten no seu expediente persoal ou folla de servizos. A non presentación dentro do prazo fixado da documentación esixida nesta base, e agás nos casos de forza maior, ou cando do exame da mesma se deduza que carece dalgún dos requisitos sinalados na base 3a., non poderán ser nomeados funcionarios e quedarán anuladas as actuacións, sen prexuízo da responsabilidade en que incorresen por falsedade na solicitude de participación. Unha vez rematado o proceso selectivo e presentada a documentación polos interesados, o Sr. Alcalde efectuará o nomeamento, a favor dos candidatos propostos, como funcionarios de carreira. O nomeamento deberá ser notificado ao interesado, o cal deberá tomar posesión dentro do prazo máximo dun mes, contado desde o día da data da notificación, e quedarán en situación de cesantes cando, sen causa xustificada, non o fixesen dentro do prazo sinalado. No acto de toma de posesión, o funcionario nomeado deberá presentar o xuramento ou promesa que corresponda, conforme ao modelo estabelecido no Decreto 707/1979, de 5 de abril. A presente convocatoria e cantos actos administrativos deriven dela, poderán ser impugnados polos interesados nos casos e na forma estabelecidos pola I_ei 30/1992, de 26 de novembro, de réxime xurídico das administracións públicas e procedemento administrativo común. Para a cobertura de prazas con carácter interino ou a celebración de contratos laborais con carácter temporal, poderá acudirse a aqueles procesos selectivos finalizados ao abeiro da presente convocatoria nos que houbese aspirantes que, bogo de superar algún dos exercicios, non obtivesen praza, e deberá optarse polos opositores que superase o maior número de exercicios e que acumulen maior puntuación. D./D.ª., titular do D. N. I. núm. e con enderezo para as efectos de notificacións en., Código Postal., teléfono. EXPOÑO • Que solicito ser admitido/a ás probas do proceso selectivo convocadas polo concello de Monfero (A Coruña), correspondentes a. (_) prazas vacantes de. encadrada/s na escala de administración. Subescala de., pertencente ao grupo. de acordo coa convocatoria publicada no B. O. P. • Declaro coñecer as bases reguladoras desta convocatoria. • Que reúno todos e cada un dos requisitos esixidos nas Bases desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto nas Base 4. a das xerais desta convocatoria, a documentación seguinte: Con base no exposto, SOLICITO A miña admisión no devandito proceso de selección. Monfero,. de. de 2009 Sr. Alcalde del Ayuntamiento.- MONFERO. De conformidade co disposto na LO 15/1999 de Datos de Carácter personal, informámoslle que os datos de carácter persoal recollidos neste documento forman parte dun ficheiro automatizado, propiedade do Concello de Monfero, cuxa finalidade é a xestión dos seus datos para o correcto funcionamiento da mesma. Usted podrá exercer os dereitos de acceso, rectificación, cancelación ou oposición, según o disposto na ley, poñéndose en contacto co noso Dpto. de Dereitos ARCO na dirección: Rebordelo s/n, 15618 Monfero (A Coruña). É obxecto da presente convocatoria específica a selección e provisión en propiedade simultanea de DúAS (2) prazas vacantes de LIMPADOR/A, encadradas na escala de administración especial, subescala de servizos especiais, persoal de oficios, pertencente ao grupo AGRUPACIÓNS PROFESIONAIS (Grupo E Lei 30/1984), incluidas na Oferta de Emprego Público de 2008, de acordo coas bases xerais do proceso de selección de funcionarios de carreira incluídos na devandita oferta de emprego público de 2008, a que complementan, e ao amparo da lexislación vixente en materia selección de persoal funcionario ao servizo da administración local. Atendendo ás especiais características e circunstancias dos postos, o procedemento selectivo será o de concurso-oposición. Para ser admitidos a realización destas probas selectivas, os/as aspirantes, ademais dos requisitos que figuran na base terceira das bases xerais, deberán estar en posesión do certificado de escolaridade, ou estar en condicións de obtelo na data que remata o prazo de presentación de instancias. Os dereitos de exame fíxanse en 30 euros. A fase de concurso, que será previa á da oposición, non terá carácter eliminatorio, nin a puntuación obtida neta poderá aplicarse para superar os exercicios da fase de oposición. Valoraranse os seguintes méritos: Experiencia profesional na Administración Pública: - Por servizos prestados na administración local, en concellos cunha dispersión poboacional e, por tanto, das infraestruturas, edificios e instalacións, semellante á dente municipio, e entenderase como tales aqueles municipios con poboación inferior a 5.000 habitantes e superficie superior a 100 quilómetros cadrados, no posto de traballo e categoría profesional de LIMPADOR/A, xa sexa como persoal funcionario, funcionario interino ou laboral,: 0,10 puntos por mes completo de servizos ou fracción de 30 días a xornada completa. - Por servizos prestados noutras entidades da administración local, no posto de traballo e categoría profesional de LIMPADOR/A, xa sexa como persoal funcionario, funcionario interino ou laboral: 0,05 puntos por mes completo de servizos ou fracción de 30 días a xornada completa. - Por servizos prestados noutras administración públicas, no posto de traballo e categoría profesional de LIMPADOR/A, xa sexa como persoal funcionario, funcionario interino ou laboral: 0,025 puntos por ano completo de servizos ou fracción de 30 días a xornada completa. Os aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dests, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas se corresponden coa praza convocada, acompañados dun historial da vida laboral, expedido pola Tesouraría Xeral da Seguridade Social, que deberá ser coincidente para poder ser valorado. A puntuación máxima que se pode alcanzar nesta fase de concurso será a de 14 puntos por todos os méritos valorabeis. Antes do comezo da fase de oposición publicaranse no taboleiro de edictos do Concello a puntuación outorgada a cada aspirante polos méritos alegados e debidamente acreditados. A fase de oposición constará de tres exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 30 preguntas, con tres ou catro respostas alternativas, das que só unha será a correcta, sobre o contido do programa dos anexos II e III especificados na convocatoria. O tempo máximo para realizar este exercicio será dunha hora. A resposta a cada unha das preguntas do test será seleccionada de entre tres ou catro posibeis alternativas, e só será válida unha delas. Para obter a puntuación o opositor nesta proba asignaranse 0,5 puntos por cada resposta correcta. Cada pregunta contestada incorrectamente restará 0,1 puntos. Segundo exercicio: de carácter obrigatorio e eliminatorio. De carácter práctico: consistirá na realización, nun tempo máximo de 45 minutos, dunha tarefa relacionada coas funcións do LIMPADOR/A determinada polo tribunal inmediatamente antes de comezar o exercicio. Este exercicio valorarase como máximo con 15 puntos, e será necesario acadar un 7,5 para aprobar o dito exercicio. Nesta proba valorarase a concreción e a capacidade demostrada no procedemento. Terceiro exercicio: de carácter obrigatorio e non eliminatorio. Consistirá na tradución, sen dicionario, dun texto proposto previamente polo tribunal, do castelán ao galego ou do galego ao castelán, de forma oral ou escrita, nun tempo máximo de media hora. Puntuarase de 0 a 5 puntos Estarán exentos da realización do terceiro exercicio, e acadarán a puntuación máxima (5 puntos) os aspirantes que acrediten posuír no día de finalización do prazo de presentación de solicitudes, o curso de perfeccionamento de galego ou estudos equivalentes ou superiores. O primeiro exercicio da fase de oposición será cualificado até un máximo de quince (15) puntos, e serán eliminados os opositores que non acaden un mínimo de sete con cinco (7,5) puntos. O segundo exercicio da fase de oposición será cualificado até un máximo de quince (15) puntos, serán eliminados os opositores que non acaden un mínimo de sete con cinco (7,5) puntos. O terceiro exercicio da fase de oposición será cualificado até un máximo de cinco (5) puntos. O número de puntos que outorgará cada membro do tribunal, no exercicio: Primeiro: de 0 a 15 puntos. segundo: de 0 a 15 puntos terceiro: de 0 a 5 puntos. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común. TEMA 1.- A CONSTITUCIÓN ESPAÑOLA DE 1978. NOCIÓNS XERAIS. TEMA 2.- O ESTATUTO DE AUTONOMÍA DE GALICIA. NOCIÓNS XERAIS. TEMA 3.- 0 MUNICIPIO. COMPETENCIAS DO ALCALDE TEMA 4.-O MUNICIPIO. COMPETENCIAS DO PLENO TEMA 5.- 0 PERSOAL 0 SERVIZO DAS ADMINISTRACIÓNS LOCAIS: CONCEPTO E CLASES. DEREITOS, DEBERES E INCOMPATIBILIDADES. TEMA 1.- CONCEPTOS XERAIS DE LIMPEZA E FICHAS TÉCNICAS DOS SOLOS TEMA 2.- FERRAMENTAS, MAQUINARIA E ÚTILES BASICOS DE LIMPEZA. TEMA 3.- SISTEMAS DE LIMPEZA TEMA 4.-LIMPEZA DE CENTROS PÚBLICOS. A LIMPEZA NAS ÁREAS ADMINISTRATIVAS TEMA 5.- LIMPEZA DE CUARTOS DE BAÑO. LIMPEZA DE ASEOS PÚBLICOS TEMA 6.-PRODUTOS QUÍMICOS NA LIMPEZA TEMA 7.- A ORGANIZACIÓN E CONTROL DO SERVIZO DE LIMPEZA. FUNCIÓNS DO PERSOAL DE LIMPEZA. TEMA 8- PREVENCIÓN DE RISCOS LABORAIS NOS TRABALLOS DE LIMPEZA. É obxecto da presente convocatoria específica a selección e provisión en propiedade simultánea dunha (1) praza vacante de ANIMADOR DEPORTIVO, encadrada na escala de administración especial, subescala técnica, dase técnicos auxiliares, pertencente ao grupo C1, incluída na Oferta de Emprego Público de 2008, de acordo coas bases xerais do proceso de selección de funcionarios de carreira incluídos na devandita oferta de emprego público de 2008, a que complementan e ao amparo da lexislación vixente en materia selección de persoal funcionario ao servizo da administración local Atendendo ás especiais características e circunstancias do posto, o procedemento selectivo será o de concurso-oposición. Ademais dos que figuran na base terceira das bases xerais, os/as aspirantes deberán estar en posesión do título de FPII de técnico en actividades físicas e animación deportiva, ou estar en condicións de obtelo na data que remata o prazo de presentación de instancias. Non obstante admitirase o título de Licenciado en educación física ou ciencias da actividade física e do deporte. Os dereitos de exame fíxanse en 50 euros. A fase de concurso, que será previa á da oposición, non terá carácter eliminatorio, nín a puntuación obtida neta podará aplicarse para superar os exercicios da fase de oposición. Valoraranse os seguintes méritos: Experiencia profesional na Administración Pública: - Por servizos prestados na administración local, en concellos cunha dispersión poboacional e, por tanto, das infraestructuras, edificios e instalacións, semellante á deste municipio, e entenderase como tales aqueles municipios con poboación inferior a 5.000 habitantes e superficie superior a 100 quilómetros cadrados, no posto de traballo e categoría profesional de animador deportivo, xa sexa como persoal funcionario, funcionario interino ou laboral,: 0,10 puntos por mes completo de servizos ou fracción de 30 días a xornada completa. - Por servizos prestados noutras entidades da administración local, no posto de traballo e categoría profesional de animador deportivo, xa sexa como persoal funcionario, funcionario interino ou laboral: 0,05 puntos por mes completo de servizos ou fracción de 30 días a xornada completa. - Por servizos prestados noutras administración públicas, no posto de traballo e categoría profesional de animador deportivo, xa sexa como persoal funcionario, funcionario interino ou laboral: 0,025 puntos por ano completo de servizos ou fracción de 30 días a xornada completa. Os aspirantes presentarán conxuntamente coa instancia, para tomar parte no proceso selectivo, unha relación dos méritos que aleguen. Á dita relación acompañaranse os documentos xustificativos lestes, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a categoría profesional e na que se poda comprobar que as funcións ou tarefas realizadas se corresponden coa praza convocada, acompañados dun historial da vida laboral, expedido pala Tesouraría Xeral da Seguridade Social, que deberá ser coincidente para poder ser valorado. A puntuación máxima que se pode alcanzar nesta fase de concurso será a de 14 puntos por todos os méritos valorábeis. Antes do comezo da fase de oposición publicaranse no taboleiro de edictos do Concello a puntuación outorgada a cada aspirante polos méritos alegados e debidamente acreditados. A fase de oposición constará de tres exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 50 preguntas, con catro respostas alternativas das que só unha será a correcta, sobre o contido do programa anexos IV e V especificado na convocatoria. O tempo máximo para realizar este exercicio será dunha hora. A resposta a cada unha das preguntas do test será seleccionada de entre catro posibeis alternativas, e só será válida unha delas. Para obter a puntuación o opositor nesta proba asinaranse 0,30 puntos por cada resposta correcta. Cada pregunta contestada incorrectamente restará 0,1 puntos da puntuación final. Segundo exercicio: de carácter obrigatorio e eliminatorio. De carácter práctico: consistirá na realización, nun tempo máximo de 90 minutos, dunha tarefa relacionada coas funcións do animador deportivo determinada polo tribunal inmediatamente antes de comezar o exercicio. Neste exercicio valorarase a concreción na formulacióne a claridade na exposición. A puntuación máxima neste exercicio é de 15 puntos. Terceiro exercicio: de carácter obrigatorio e non eliminatorio. Consistirá na tradución, sen dicionario, dun texto proposto previamente polo tribunal, do castelán ao galego ou do galego ao castelán, de forma oral ou escrita, nun tempo máximo de media hora. Puntuarase de 0 a 5 puntos Estarán exentos da realización do terceiro exercicio, e acadarán a puntuación máxima (5 puntos) os aspirantes que acrediten posuír no día de finalización do prazo de presentación de solicitudes o curso de perfeccionamento de galego ou estudos equivalentes ou superiores. O primeiro exercicio da fase de oposición será cualificado até un máximo de quince (15) puntos, e serán eliminados os opositores que non acaden un mínimo de sete con cinco (7,5) puntos. O segundo exercicio da fase de oposición será cualificado até un máximo de quince (15) puntos, e serán eliminados os opositores que non acaden un mínimo de sete con cinco (7,5) puntos. O número de puntos que outorgará cada membro do tribunal, no exercicio: Primeiro: de 0 a 15 puntos. segundo: de 0 a 15 puntos terceiro: de 0 a 5 puntos. A presente convocatoria e cantos actos administrativos se deriven desta poderan ser impugnados polos interesados nos casos e na forma estabelecidos pola Lei de réxime xurídico das administracións públicas e procedemento administrativo común. TEMA 1.- A CONSTITUCIÓN ESPAÑOLA DE 1978. ESTRUTURA E PRINCIPIOS XERAIS. TEMA 2.- DEREITOS E DEBERES FUNDAMENTAIS DOS ESPAÑOIS. A REFORMA DA CONSTITUCIÓN. TEMA 3.- A ORGANIZACIÓN DO ESTADO NA CONSTITUCIÓN. ORGANIZACIÓN INSTITUCIONAL OU POLÍTICA E ORGANIZACIÓN TERRITORIAL. AS CORTES XERAIS. A COROA. TEMA 4.-O GOBERNO E A ADMINISTRACION DO ESTADO. PRINCIPIOS DE ACTUACION ADMINISTRACIÓN PÚBLICA. A ADMINISTRACIÓN XERAL DO ESTADO. TEMA 5.- 0 PODER XUDICIAL. TEMA 6.-AS COMUNIDADES AUTÓNOMAS, ESPECIAL REFERENCIA AO ESTATUTO DE AUTONOMÍA DE GALICIA. A ADMINISTRACIÓN LOCAL. A ADMINISTRACIÓN INSTITUCIONAL. TEMA 7.- 0 RÉXIMEN LOCAL ESPAÑOL: PRINCIPIOS CONSTITUCIONAIS E REGULACIÓN XURÍDICA. RELACIÓNS ENTRE OS ENTES TERRITORIAIS. A AUTONOMÍA LOCAL TEMA 8.-O MUNICIPIO: CONCEPTO E ELEMENTOS. O TERMO MUNICIPAL. A POBOACIÓN. A ORGANIZACIÓN. COMPETENCIAS MUNICIPAIS. TEMA 9.-PRINCIPIOS DE ACTUACIÓN DAS ADMINISTRACIÓNS PÚBLICAS. TEMA 10.- 0 ACTO ADMINISTRATIVO: CONCEPTO, ELEMENTOS E CLASES. TEMA 11.- O PROCEDEMENTO ADMINISTRATIVO COMÚN: PRINCIPIOS E DISPOSICIÓNS XERAIS. TEMA 12.- INICIACIÓN DO PROCEDEMENTO ADMINISTRATIVO. ORDENACIÓN. INSTRUCIÓN. TEMA 13.- TERMINACIÓN DO PROCEDEMENTO ADMINISTRATIVO. A AUSENCIA DE RESOLUCIÓN EXPRESA: O RÉXIME DO SILENCIO ADMINISTRATIVO. DESESTIMENTO, RENUNCIA E CADUCIDADE. TEMA 14.- 0 PERSOAL O SERVIZO DAS ADMINISTRACIÓNS LOCAIS: CONCEPTO E CLASES. DEREITOS, DEBERES E INCOMPATIBILIDADES. TEMA 15.- 0 REXISTRO DE DOCUMENTOS: CONCEPTO. O REXISTRO DE ENTRADA E SAÍDA: O SEU FUNCIONAMENTO NAS CORPORACIÓNS LOCAIS. PRESENTACIÓN DE INSTANCIAS E OUTROS DOCUMENTOS NAS OFICINAS PÚBLICAS. TEMA 16.- FUNCIONAMENTO DOS ÓRGANOS COLEXIADOS LOCAIS: CONVOCATORIA E ORDE DO DÍA. ACTAS E CERTIFICACIÓNS DE ACORDOS. TEMA 17.- 0 ORZAMENTO DAS ENTIDADES LOCAIS. ELABORACIÓN E APROBACIÓN. PRINCIPIOS ORZAMENTARIOS. TEMA 1.-AS INSTALACIÓNS DEPORTIVAS NO CONCELLO DE MONFERO. INVENTARIO E CARACTERÍSTICAS. TEMA 2.- A ÁREA DE DEPORTES DO CONCELLO DE MONFERO. ESTRUTURA, ORZAMENTOS, PERSOAL E LOCALIZACIÓN. TEMA 3.- PERCORRIDO FUNCIONAL POLA PISCINA E XIMNASIO MUNICIPAL (DESEÑO, ESTRUTURA, DIMENSIÓNS, FUNCIONAMENTO, ETC.) TEMA 4.- LUGARES DE INTERESE E ÁREAS RECREATIVAS PARA O DESENVOLVEMENTO DE ACTIVIDADES FÍSICAS E DEPORTIVAS NO CONCELLO DE MONFERO, TEMA 5.- ACTIVIDADES DEPORTIVAS E ASOCIACIÓNS DEPORTIVAS NO CONCELLO DE MONFERO, TEMA 6.-COMPETENCIAS DAS ADMINISTRACIÓNS PÚBLICAS EN MATERIA DE ACTIVIDADE FÍSICA E DEPORTE. TEMA 7.- ASPECTOS XERAIS DA LEI 11/1997 DO DEPORTE DE GALICIA. TEMA 8.- 0 DEPORTE EN IDADE ESCOLAR. OFERTA DAS ADMINISTRACIÓNS PÚBLICAS. TEMA 9.-FORMAS DE XESTIÓN DOS SERVIZOS DEPORTIVOS MUNICIPAIS. TEMA 10.- AS PISCINAS: TIPOS, CARACTERÍSTICAS, FUNCIONAMENTO, UTILIZACIÓN E LEXISLACIÓN VIXENTE EN GALICIA. TEMA 11.-METODOLOXÍA: A PLANIFICACIÓN NOS DEPORTES DE EQUIPO. TEMA 12- METODOLOXÍA. A UNIDADE DIDÁCTICA. TEMA 13-0 ASOCIACIONISMO DEPORTIVO NO ÁMBITO MUNICIPAL: NORMATIVA E POSIBILIDADES DE ORGANIZACIÓN. TEMA 14.- TIPOS DE ASOCIACIÓNS DEPORTIVAS. PROCEDEMENTO PARA CONSTITUÍR UNHA ASOCIACIÓN DEPORTIVA. TEMA 15.-PROGRAMACIÓN DEPORTIVA PARA AS PISCINAS MUNICIPAIS. TEMA 16.- PROGRAMACIÓN DUN CAMPAMENTO DEPORTIVO. TEMA 17.-CONVOCATORIAS DE SUBVENCIÓNS A ENTIDADES DEPORTIVAS OU DEPORTISTAS POR PARTE DAS ADMINISTRACIÓNS PÚBLICAS: ADMINISTRACIÓNS CONCEDENTES, TIPOS DE AXUDAS E NORMATIVA DE CADA UNHA DELAS. TEMA 18.- LESIÓNS MÁIS FRECUENTES NA ACTIVIDADE DEPORTIVA. TEMA 19.- PRIMEIROS AUXILIOS ANTE AS DISTINTAS LESIÓNS DEPORTIVAS. TEMA 20.-O ANIMADOR DEPORTIVO. FUNCIÓNS, TIPOS. TEMA 21.-SEGUROS DE ACCIDENTES DEPORTIVOS: XUSTIFICACIÓN E COBERTURAS BÁSICAS. TEMA 22.- INSTALACIÓNS DEPORTIVAS E O SEU MANTEMENTO. TEMA 23.-A PLANIFICACIÓN DO ADESTRAMENTO DEPORTIVO TEMA 24.- A CONDICIÓN FÍSICA: SISTEMAS PARA O DESENVOLVEMENTO DAS CAPACIDADES FÍSICAS BÁSICAS. TEMA 25.- 0 QUENCEMENTO. FUNCIÓNS E FASES. TEMA 26.- PROCESOS ENERXÉTICOS E ACTIVIDADE FÍSICA. TEMA 27.-ANIMACIÓN DEPORTIVA. PROGRAMAS. TEMA 28.-0 DEPORTE FEDERADO NO ÁMBITO MUNICIPAL: FUNCIÓNS DA ADMINISTRACIÓN. TEMA 29.- CALIDADE NO SERVIZO. GRAO DE ACEPTACIÓN. INDICADORES. TEMA 30.- EQUIPAMENTOS DE XIMNASIOS DE MUSCULACIÓN. MÁQUINAS GUIADAS, PESO LIBRE, MÁQUINAS DE DESENVOLVEMENTO AERÓBICO, ELEMENTOS COMPLEMENTARIOS. COMPOÑENTES, FUNCIONAMENTO E MANTEMENTO. Contra este acto que pon fin a vía administrativa, poderase interpor potestativamente o recurso de reposición ante o órgano que dictou o acto no prazo dun mes o día seguinte o da súa publicaión no BOP ou ben o recurso contencioso-administrativo ante o Tribunal Superior de Xustiza de Galicia no prazo de dous meses contados dende o día seguinte de devandita publicación, sen prexuízo de inerpoñer os recursos que se estimen máis axeitados. Monfero, 29 de xullo de 2009 O ALCALDE, Fdo.: Andrés Feal Varela